
sprendimu Nr. TS-79
BIRŠTONO KURORTO PASTATŲ FASADŲ IR STOGŲ ATNAUJINIMO 
TVARKOS APRAŠAS
I. BENDROSIOS NUOSTATOS
1. Namų fasadų ir stogų atnaujinimo Birštono kurorte tvarkos (toliau – Tvarka) tikslas -siekti įgyvendinti Savivaldybės viziją – Birštonas karališkas kurortas. Siekti, kad Birštono miestas taptų patrauklus verslui ir turizmui, kad būtų tvarkinga aplinka ir gražus kraštovaizdis, bei skatinti gyventojus tvarkyti namų fasadus.

2. Programos uždaviniai – sutvarkyti Birštono kurorto istorinę dalį, kuri Kultūros departamento prie Lietuvos kultūros ministerijos sprendimu įrašyta į Lietuvos kultūros vertybių registrą ir saugoma kaip urbanistinis-architektūrinis draustinis, gerinti Birštono kurorto pastatų estetinę išvaizdą ir kraštovaizdį, skatinti investicijas į privačią infrastruktūrą.
II. PROGRAMOS LĖŠOS, JŲ NAUDOJIMAS IR APSKAITA
3. Programa finansuojama iš Birštono savivaldybės biudžeto, Birštono savivaldybės privatizavimo lėšų ir kitų lėšų.

4. Programos lėšos naudojamos kompensuoti gyventojų išlaidoms už:

4.1. namų fasadų (išimties tvarka komisijos sprendimu stogų) dažymo medžiagas (mediniams fasadams – iki 300 gr. 1 kv. m ir tinkuotų fasadų – iki 200 gr. 1 kv. m) iki 100 procentų;

4.2. gyvenamųjų namų fasadų atnaujinimo darbus (socialiai remtiniems Birštono kurorto gyventojams);

4.3. išlaidos kompensuojamos gyventojams, kurių pastatai yra Birštono kurorto istorinėje senamiesčio dalyje ir centrinėje gatvėje (Algirdo, Birutės, J. Basanavičiaus, Muziejaus, Nemuno, S. Dariaus ir S. Girėno, Šlaito, Tulpių, Vaižganto ir Vytauto gatvėse). Išimties tvarka Komisija gali siūlyti atnaujinti ir kitose miesto gatvėse esančius pastatus.
5. Išlaidos nekompensuojamos:

5.1. gyventojams, kurie stato naujus namus ar kurie gyvenamuosius namus yra pirkę mažiau kaip prieš penkerius metus;

5.2. gyventojams, kurių gyvenamieji namai ir kiti pastatai neįregistruoti Lietuvos Respublikos teisės aktų nustatyta tvarka;

5.3. jeigu komisija nustato, kad atnaujinimo darbai atlikti nekokybiškai.

6. Gyventojai dėl gyvenamųjų namų atnaujinimo išlaidų kompensavimo kreipiasi į Birštono savivaldybę.

7. Gyventojų prašymus nagrinėja Birštono savivaldybės administracijos direktoriaus įsakymu sudaryta Birštono kurorto pastatų fasadų atnaujinimo komisija (toliau – Komisija).

8. Gautą prašymą komisija apsvarsto ir teikia pasiūlymą direktoriui dėl sprendimo priėmimo. Direktorius informuoja gyventojus apie priimtus sprendimus dėl išlaidų kompensavimo.
9. Atlikę darbus, gyventojai pateikia:

9.1. prašymus dėl lėšų kompensavimo už įsigytas medžiagas ir dokumentus, pagrindžiančius jų pirkimą;

9.2. Komisijos darbų kokybės patikrinimo ir priėmimo aktą.

10. Programos lėšas administruoja Savivaldybės administracijos Apskaitos skyrius.

11. Už šios tvarkos įgyvendinimo kontrolę atsakingas Savivaldybės administracijos Ūkio, turto ir kaimo plėtros skyrius.
_____________________
